antikoncepcia
Dobrý deň, uzivam antikoncepciu daylla a tento mesiac som si menštruaciu posunula. Menstruacia by mala prist o 6 dni . Ale prisla dnes kedy by nemala . Je to v poriadku ?
Dobrý deň,
ďakujeme za Vašu otázku.
Menštruačné poruchy patria medzi menej časté vedľajšie účinky antikoncepcie Daylla. Na presunutie menštruácie na iný deň v týždni, než na aký ste zvyknutá, sa skracuje interval bez užívania tabliet o toľko dní, o koľko si prajete. Čím kratší bude interval, tým väčšie je riziko, že nedôjde ku krvácaniu z vysadenia a že počas užívania z nasledujúceho balenia sa vyskytne medzimenštruačné krvácanie a špinenie (podobne to platí aj pri oddialení menštruácie). Pokiaľ sa však Vami uvedené ťažkosti budú opakovať, odporúčam konzultáciu s gynekológom.
Prajem pekný zvyšok dňa.
S pozdravom
PharmDr. Veronika Kiabová